Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 808

(3) E megállapodás hatályba lépését követően a Felek megállapodnak egy legalább 15 személyt tartalmazó listáról, akik szakértelemmel rendelkeznek az e fejezet hatálya alá tartozó kérdésekben, akik közül legalább öt személy egyik Félnek sem az állampolgára, akik a szakértői testület elnöki tisztét látják el. A szakértők függetlenek a Felektől és a belföldi tanácsadó csoport(ok)ban képviselt szervezetektől, azokhoz nem kapcsolódnak és tőlük utasítást sem fogadhatnak el. Mindegyik Fél egy szakértőt választhat a szakértői listáról, a szakértői testület felállítását indítványozó kérelem kézhezvételétől számított 30 napon belül. Ha a fenti határidőn belül egy Fél nem választja ki a szakértőjét, a szakértői listáról a másik Fél választja ki a szakértőt nem választó Fél állampolgárságával rendelkező szakértőt is. A két kiválasztott szakértő dönt a testület elnökének személyéről, aki egyik Fél állampolgára sem lehet. 13.16. CIKK Vitarendezés Az ezzel a fejezettel kapcsolatban felmerülő bármely kérdésben a Felek csak a 13.14. és 13.15. cikkekben meghatározott eljárásokkal élhetnek. EU/KR/hu 246 TIZENNEGYEDIK FEJEZET VITARENDEZÉS A. SZAKASZ CÉLKITŰZÉS ÉS HATÁLY 14.1. CIKK Célkitűzés E fejezet célja az, hogy e megállapodás jóhiszemű alkalmazásával kapcsolatban elkerülje és rendezze a Felek közötti vitákat, és hogy a Felek lehetőség szerint kölcsönös megállapodással jussanak megoldásra. 14.2. CIKK Hatály Eltérő rendelkezés hiányában ez a fejezet az e megállapodás rendelkezéseinek értelmezésével és alkalmazásával kapcsolatos minden vitára vonatkozik1. A kulturális együttműködésre vonatkozó jegyzőkönyvvel kapcsolatos viták tekintetében az e fejezetben a Kereskedelmi Bizottságra tett minden hivatkozást a kulturális együttműködéssel foglalkozó bizottságra történő utalásként kell értelmezni. EU/KR/hu 247 B. SZAKASZ KONZULTÁCIÓK 14.3. CIKK Konzultációk

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes